Наконт Лукашэнка я б не пагадзіўся. Алякасандр Рыгоравіч узначальвае дзяржаву, і ўнутры яго вялікай каманды ёсць розныя падыходы адносна таго, якім ён павінен быць на выбарах, што ён павінен казаць і як выглядаць у вачах выбаршчыкаў. Ёсць групы, арыентаваныя на тое, каб Лукашэнка здабыў перамогу і быў прызнаны шырокім колам насельніцтва. У сілавых структураў іншыя інтарэсы, для іх сілавое забеспячэнне належнага сцэнара найбольш важнае ў гэтай кампаніі. Ідзе барацьба паміж гэтымі падыходамі. Ёсць групы, звязаныя з замежна-палітычнай стратэгіяй беларускіх уладаў, і яны зацікаўлены, каб выбары выглядалі як сапраўдныя. Рознымі прадстаўнікамі ўдзел апазіцыі ацэньваецца па-рознаму. Для сілавога блока вельмі важны ўдзел апазіцыі, таму што гэта дазваляе ўключыць механізмы, якія прадухіляюць Плошчу і іншыя непажаданыя варыянты развіцця падзеяў. Для групаў, звязаных са знешнепалітычнай легітымацыі вынікаў выбараў, удзел ці неўдзел апазіцыі мае другаснае значэнне. Таму нельга казаць пра стратэгію Лукашэнка на выбарах. Варта казаць пра розныя стратэгіі розных груп, якія існуюць вакол прэзідэнта.